Source: http://docplayer.fi/283811-69-2012-todistelu-yleisissa-tuomioistuimissa.html
Timestamp: 2018-03-23 05:58:28+00:00
Document Index: 16245622

Matched Legal Cases: ['kko ', 'kko ', 'kko ', 'kko ', 'tuomioistuin ', 'tuomioistuin ', 'tuomioistuin ', 'Tuomioistuin ', 'tuomioistuin ', 'Tuomioistuin ', 'tuomioistuin ', 'Tuomioistuin ', 'Tuomioistuin ', 'Tuomioistuin ', 'tuomioistuin ', 'KKO ', 'KKO ', 'tuomioistuin ']

69/2012. Todistelu yleisissä tuomioistuimissa - PDF
Download "69/2012. Todistelu yleisissä tuomioistuimissa"
1 69/2012 Todistelu yleisissä tuomioistuimissa
3 69/2012 Todistelu yleisissä tuomioistuimissa
4 Edita Prima Oy, Helsinki 2012
5 Julkaisun nimi Tekijä Oikeusministeriön julkaisu Todistelu yleisissä tuomioistuimissa Todistelutoimikunta Puheenjohtaja: professori Dan Frände Sihteeri: lainsäädäntöneuvos Jaakko Rautio 69/2012 Mietintöjä ja lausuntoja OSKARI numero OM 18/41/2010 HARE numero OM031:00/2010 ISSN-L ISSN (nid.) ISSN (PDF) ISBN (nid.) ISBN (PDF) URN Pysyvä osoite Asia- ja avainsanat Tiivistelmä URN:ISBN: Oikeudenkäynti, todistelu Toimikunnan mietintöön sisältyy ehdotus todistelua koskevan oikeudenkäymiskaaren 17 luvun ja siihen liittyvän todistelua yleisissä tuomioistuimissa koskevan lainsäädännön uudistamisesta.
6 Publikationens titel Författare Justitieministeriets publikation Bevisning i allmänna domstolar Bevisningskommissionen Ordförande: professor Dan Frände Sekreterare: lagstiftningsrådet Jaakko Rautio 69/2012 Betänkanden och utlåtanden OSKARI nummer OM 18/41/2010 HARE nummer OM031:00/2010 ISSN-L ISSN (häft.) ISSN (PDF) ISBN (häft.) ISBN (PDF) URN Permanent adress Sak- och nyckelord Referat URN:ISBN: Rättegång, bevisning I kommissionens betänkande ingår ett förslag till revidering av rättegångsbalkens 17 kap., som gäller bevisning, och av den lagstiftning om bevisning i de allmänna domstolarna som har samband med det.
7 Oikeusministeriölle Oikeusministeriö asetti 15 päivänä marraskuuta 2010 toimikunnan, jonka tehtävänä oli laatia ehdotus oikeudenkäymiskaaren 17 luvun ja siihen liittyvän todistelua yleisissä tuomioistuimissa koskevan lainsäädännön uudistamiseksi.
8 Toimikunnan tuli arvioida, missä määrin voimassa olevat säännökset vastaavat nykyisiä oikeudellisia ja yhteiskunnallisia käsityksiä sekä pitää silmällä erityisesti oikeudenmukaista oikeudenkäyntiä koskevia ja siihen liittyviä perus- ja ihmisoikeuksia. Vaikka Euroopan ihmisoikeustuomioistuimen käytännössä todistelua koskevien säännösten on katsottu lähtökohtaisesti osin kuuluvan kansallisen harkintamarginaalin piiriin, toimikunnan tuli ottaa tuomioistuimen käytäntö asianmukaisesti huomioon. Toimikunnan tuli esittää tarvittavat muutosehdotukset sekä kartoittaa mahdolliset puutteet sääntelyssä ja ehdottaa tarpeelliseksi katsomaansa uutta sääntelyä. Ehdotettujen säännösten tuli olla mahdollisimman selkeitä ja täsmällisiä. Yleisesti oli pyrittävä säädöskokonaisuuden selkeyteen ja säännösten soveltamista helpottaviin lakisystemaattisiin ja teknisiin ratkaisuihin. Toimikunnan oli myös valmisteltava tarvittavat muutokset myös muuhun kuin oikeudenkäyntiä koskevaan prosessuaaliseen lainsäädäntöön, jotta oikeudenkäynti ja täytäntöönpano sekä rikosasioissa lisäksi esitutkinta ja syyteharkinta muodostavat johdonmukaisen kokonaisuuden. Etenkin esitutkinta- ja pakkokeinolakeja piti tarkistaa niin, että mainitut lait ja oikeudenkäyntiä tuomioistuimessa koskevat lait ovat johdonmukaiset suhteessa toisiinsa ja sääntelyltään yhdenmukaiset, jollei pakottavista syistä ole tarpeen tästä poiketa. Muihin kuin edellä mainittuihin todistelusäännöksiin tuli tehdä johdonmukaisuuden vaatimat muutosehdotukset. Tarvittaessa toimikunnan oli lisäksi laadittava ehdotukset oikeudenhoitoa vastaan tehtyjä rikoksia koskevan rikoslain 15 luvun ja muiden asiaan liittyvien rikosoikeudellisten säännösten muuttamiseksi. Toimikunnan tuli valmistella ehdotuksensa hallituksen esityksen muotoon. Työryhmän toimikausi asetettiin päättymään 30 päivänä huhtikuuta Oikeusministeriö jatkoi 22 päivänä maaliskuuta 2012 tekemällään päätöksellä toimikunnan määräaikaa 31 päivään lokakuuta 2012 saakka. Toimikunnan puheenjohtajana toimi professori Dan Frände ja varapuheenjohtajana lainsäädäntöjohtaja Asko Välimaa (oikeusministeriö). Jäseninä olivat lainsäädäntöneuvos Jaakko Rautio (oikeusministeriö), hallitusneuvos Katriina Laitinen (sisäasiainministeriö), valtionsyyttäjä Mika Illman (Valtakunnansyyttäjänvirasto), hovioikeudenneuvos Paula Salonen (Helsingin hovioikeus), käräjätuomari Eija Larinkoski (Helsingin käräjäoikeus), käräjätuomari Tatu Leppänen (Vantaan käräjäoikeus), asianajaja Markku Fredman (Suomen Asianajajaliitto) ja asianajaja Petra Kiurunen (Suomen Asianajajaliitto).
9 Laitisen sijaisina ovat toimineet ylitarkastaja Marko Meriniemi (sisäasianministeriö) ja poliisitarkastaja Antti Simanainen (sisäasiainministeriö), Illmanin sijaisena valtionsyyttäjä Leena Metsäpelto (Valtakunnansyyttäjänvirasto), Larinkosken sijaisina käräjätuomari Liisa Paul (Helsingin käräjäoikeus) ja käräjätuomari Seija Ovaskainen (Helsingin käräjäoikeus), Leppäsen sijaisena laamanni Seppo Karvonen (Vantaan käräjäoikeus) ja Fredmanin sijaisena pääsihteeri Markku Ylönen (Suomen Asianajajaliitto). Rautio toimi myös toimikunnan sihteerinä. Toimikunta otti nimekseen todistelutoimikunta. Toimikunta kokoontui 32 kertaa. Toimikunnan mietintöön liittyen on julkaistu erikseen selvitys Vertailua eräistä todistusoikeudellisista kysymyksistä Suomessa, Ruotsissa, Norjassa ja Tanskassa (oikeusministeriön selvityksiä ja ohjeita 65/2012). Toimikunnan työssä on ollut esillä kysymys siitä, tulisiko tässä yhteydessä valmistella säännökset siitä, että Ruotsissa omaksutun mallin mukaisesti käräjäoikeuden istunnoissa vastaanotettu todistelu tallennettaisiin videolle eikä hovioikeudessa pääsääntöisesti järjestettäisi nykyisenkaltaista pääkäsittelyä. Sen sijaan tarvittaessa perehdyttäisiin käräjäoikeudessa tallennettuun aineistoon. Mainittu ruotsalainen En modernare rättegång -uudistus tuli voimaan Selvityshenkilö on asetettu arvioimaan uudistusta. Hänen tulee luovuttaa selvityksensä mennessä (Kommittédirektiv 2011:79 ja 2012:45). Hovioikeusmenettelyä Suomessa on uudistettu ottamalla käyttöön lukien jatkokäsittelylupa (L:ssa 650/2010). Uudistuksen vaikutuksista ei toistaiseksi ole saatavilla tarkempaa selvitystä. Mainittujen seikkojen johdosta toimikunta on katsonut, ettei tässä vaiheessa ole ollut perusteltua laatia ehdotuksia mainitun ruotsalaistyyppisen järjestelmän käyttöön ottamisesta hovioikeuksissa. Mietintöön sisältyvät Meriniemen (Laitisen sijaisena), Illmanin ja Fredmanin eriävät mielipiteet, jotka ovat mietinnön lopussa.
10 Saatuaan työnsä valmiiksi työryhmä kunnioittaen luovuttaa mietintönsä oikeusministeriölle. Helsingissä 9 päivänä marraskuuta 2012 Dan Frände Asko Välimaa Jaakko Rautio Katriina Laitinen Mika Illman Paula Salonen Eija Larinkoski Tatu Leppänen Markku Fredman Petra Kiurunen
11 SISÄLLYS ESITYKSEN PÄÄASIALLINEN SISÄLTÖ 15 PROPOSITIONENS HUVUDSAKLIGA INNEHÅLL 17 YLEISPERUSTELUT 19 1 Johdanto 19 2 Nykytila Lainsäädäntö ja käytäntö Todistelusta yleensä Yleisiä säännöksiä Kirjallinen todiste Todistaja Asiantuntija Katselmus Asianosaisen kuulustelu Todistajansuojelu ja anonyymi todistelu Kansainvälinen kehitys sekä ulkomaiden ja EU:n lainsäädäntö Nykytilan arviointi 37 3 Esityksen tavoitteet ja keskeiset ehdotukset Esityksen tavoitteet Keskeiset ehdotukset Ehdotuksen lakitekninen toteuttaminen Yleiset säännökset Velvollisuus tai oikeus kieltäytyä todistamasta Kirjallisen kertomuksen käyttökielto ja todisteen hyödyntämiskielto Asianosaisen kuulustelu Todistaja Asiantuntija Todistelumenettely pääkäsittelyssä Todistelumenettely pääkäsittelyn ulkopuolella 56 11
12 Pakkokeinot Muutoksenhaku Anonyymi todistelu Asianomistajan syyteoikeus 62 4 Esityksen vaikutukset 65 5 Asian valmistelu 67 YKSITYISKOHTAISET PERUSTELUT 68 6 Lakiehdotusten perustelut Oikeudenkäymiskaari Laki oikeudenkäynnistä rikosasioissa Laki oikeustoimen ja toimituksen todistajan esteellisyydestä Rikoslaki Esitutkintalaki Pakkokeinolaki Laki syyttäjälaitoksesta Laki rikosasioiden ja eräiden riita-asioiden sovittelusta Vankeuslaki Turvallisuustutkintalaki Laki oikeudenkäynnin julkisuudesta yleisissä tuomioistuimissa Laki valtion varoista maksettavista todistelukustannuksista Laki oikeusgeneettisestä isyystutkimuksesta Laki todistelun turvaamisesta teollis- ja tekijänoikeuksia koskevissa riitaasioissa Laki keskinäisestä oikeusavusta rikosasioissa Euroopan unionin jäsenvaltioiden välillä tehdyn yleissopimuksen lainsäädännön alaan kuuluvien määräysten voimaansaattamisesta ja yleissopimuksen soveltamisesta annetun lain 2 :n muuttamisesta Laki entisen Jugoslavian alueella tehtyjä rikoksia käsittelevän sotarikostuomioistuimen toimivallasta ja tuomioistuimelle annettavasta oikeusavusta Laki velvollisuudesta saapua toisen pohjoismaan tuomioistuimeen eräissä tapauksissa
13 6.18 Laki eurooppalaisesta todisteiden luovuttamismääräyksestä esineiden, asiakirjojen ja tietojen hankkimiseksi rikosasian käsittelyä varten tehdyn puitepäätöksen lainsäädännön alaan kuuluvien säännösten kansallisesta täytäntöönpanosta ja puitepäätöksen soveltamisesta Laki Euroopan yhteisön ja sen jäsenvaltioiden sekä Sveitsin valaliiton välillä niiden taloudellisten etujen vastaisten petosten ja muun laittoman toiminnan torjumisesta tehdyn yhteistyösopimuksen lainsäädännön alaan kuuluvien määräysten voimaansaattamisesta Sähköisen viestinnän tietosuojalaki Laki Terveyden ja hyvinvoinnin laitoksesta Mielenterveyslaki Laki kaupanvahvistajista Laki välimiesmenettelystä Hallintolaki Ympäristönsuojelulaki Vesilaki Laki patentti- ja rekisterihallituksen valitusasioiden käsittelystä Laki viranomaisten toiminnan julkisuudesta Laki isyyslain 30 :n 2 momentin kumoamisesta Hallintolainkäyttölaki Valtion virkamieslaki Voimaantulo Suhde perustuslakiin ja säätämisjärjestys 209 LAKIEHDOTUKSET 214 RINNAKKAISTEKSTIT 283 LAGFÖRSLAG 405 ERIÄVÄT MIELIPITEET 474 SISÄASIAINMINISTERIÖ, POLIISIOSASTO, MARKO MERINIEMI, 474 VALTAKUNNANSYYTTÄJÄNVIRASTO, MIKA ILLMAN 481 ASIANAJAJA MARKKU FREDMAN
15 Hallituksen esitys Eduskunnalle oikeudenkäymiskaaren 17 luvun ja siihen liittyvän todistelua yleisissä tuomioistuimissa koskevan lainsäädännön uudistamiseksi ESITYKSEN PÄÄASIALLINEN SISÄLTÖ Esityksessä ehdotetaan, että todistelua koskeva oikeudenkäymiskaaren 17 luku ja siihen liittyvät todistelua yleisissä tuomioistuimissa koskevat säännökset uudistettaisiin. Säännökset tulisivat sovellettaviksi käräjä- ja hovioikeuksissa sekä korkeimmassa oikeudessa niiden käsitellessä riita- tai rikosasiaa. Oikeudenkäymiskaaren 17 luvussa olisi säännös todistusharkinnasta ja siihen liittyen tunnustuksen ja asianosaisen käyttäytymisen merkityksestä todisteena. Todistustaakasta ja näyttökynnyksestä riita- ja rikosasioista otettaisiin yleissäännökset. Luvussa säädettäisiin myös selvityksen esittämisestä lainsoveltamiskysymyksestä. Luvussa säädettäisiin, kenen tehtävä on hankkia todisteet ja millä edellytyksillä tuomioistuin voi evätä tarjotun näytön. Oikeudenkäymiskaareen 17 lukuun keskitettäisiin säännökset velvollisuudesta tai oikeudesta kieltäytyä todistamista. Luvussa säädettäisiin valtion turvallisuuteen, tuomioistuimiin ja sovittelijoihin ja virkaan liittyvistä salassapitovelvollisuuksista tuomioistuimessa. Oikeudellinen avustaja, terveydenhuollon ammattihenkilö ja rekisteröidyn uskonnollisen yhdyskunnan pappi olisivat yleensä salassapitovelvollisia tässä asemassaan saamistaan tiedoista. Asianosaisen lähimmillä sukulaisilla sekä puolisolla tai avopuolisolla taikka muutoin erityisen läheisellä henkilöllä olisi oikeus kieltäytyä todistamasta. Jos läheinen olisi kuitenkin todistajana kuultava rikoksen asianomistaja, hänellä ei olisi kieltäytymisoikeutta käsiteltäessä syyttäjän ajamaa syytettä virallisen syytteen alaisesta rikoksesta. Tämä olisi myös poikkeus siitä, että jokaisella on oikeus olla myötävaikuttamatta läheisensä syyllisyyden selvittämiseen. Jokaisella on kuitenkin oikeus olla todistamatta itseään vastaan. Vaitiolo-oikeus koskisi myös liike- ja ammattisalaisuuksia sekä lähdesuojan alaisia tietoja. Raiskaus-, pakottamis- tai hyväksikäyttörikoksen asianomistajan esitutkinnassa videoitua kertomusta voitaisiin käyttää todisteena, jos syytetyn vastakuulusteluoikeudesta esitutkinnassa on huolehdittu. 15
16 Kiduttamalla saadun todisteen hyödyntäminen kiellettäisiin nimenomaisesti. Muuten lainvastaisesti hankittu todiste olisi jätettävä hyödyntämättä, jos siihen olisi painavat syyt ottaen huomioon asian laatu, todisteen hankkimistapa, todisteen merkitys asian ratkaisemiseksi ja muut olosuhteet. Muussa viranomaismenettelyssä kuin rikosasiassa rangaistuksen tai pakkokeinon käyttämisen uhalla annettu lausuma tai luovutettu esinetodiste olisi jätettävä hyödyntämättä rikosasiassa, jos menettelyillä olisi asiallinen ja ajallinen yhteys. Oikeudenkäymiskaaren 17 luvussa säädettäisiin eri todistuskeinoista, joita ovat asianosaisen kuulustelu, todistaja, asiantuntija, asiakirja ja katselmus. Mahdollisuudesta kuulla asianosaista totuusvakuutuksen nojalla luovuttaisiin. Anonyymi todistaminen säädettäisiin mahdolliseksi. Oikeudenkäynnistä rikosasioissa annetussa laissa säädettäisiin, että tuomioistuin voi erillisessä menettelyssä myöntää todistajalle anonymiteetin, jos rikoksesta säädetty enimmäisrangaistus on vähintään kahdeksan vuotta vankeutta ja jos menettely on välttämätön todistajan tai hänen läheisensä suojaamiseksi henkeen tai terveyteen kohdistuvalta vakavalta uhalta. Anonymiteetti voitaisiin tuomioistuimen päätöksellä poistaa, jos todistaja on syyllistynyt kertomusta antaessaan rikokseen. Oikeudenkäymiskaaren 17 luvussa säädettäisiin myös kutsuista, todistelumenettelystä pääkäsittelyssä ja sen ulkopuolella, todistelusta vastaisuuden varalta, todisteluun liittyvistä pakkokeinoista, korvauksista ja palkkioista sekä muutoksenhausta todistelua koskevaan ratkaisuun. Esityksessä ehdotetaan, että asianomistajan ensisijaisesta syyteoikeudesta väärästä ilmiannosta luovuttaisiin, jolloin asianomistajalla olisi kaikkien rikosten osalta toissijainen syyteoikeus. Lisäksi esitykseen sisältyvät ehdotukset 30 muun lain muuttamisesta. Ehdotetut lait ovat tarkoitetut tulemaan voimaan 1 päivänä lokakuuta
17 Regeringens proposition till riksdagen med förslag till revidering av 17 kap. i rättegångsbalken och av den lagstiftning om bevisning i de allmänna domstolarna som har samband med den PROPOSITIONENS HUVUDSAKLIGA INNEHÅLL I denna proposition föreslås en reform av rättegångsbalkens 17 kap., som gäller bevisning, och av de bestämmelser om bevisning i de allmänna domstolarna som har samband med det. Bestämmelserna ska tillämpas vid handläggningen av tvistemål och brottmål i tings- och hovrätterna samt högsta domstolen. I 17 kap. i rättegångsbalken föreslås en bestämmelse om bevisvärderingen och om vilken betydelse ett erkännande och en parts uppträdande har som bevis i samband med denna. Till kapitlet fogas allmänna bestämmelser om bevisbördan och beviströskeln i tvistemål och brottmål. I kapitlet bestäms det också om de utredningar som ska läggas fram i frågor som gäller tillämpning av lag. I kapitlet anges det vems uppgift det är att skaffa bevis och på vilka villkor domstolen får avvisa framlagd bevisning. Bestämmelserna om skyldighet eller rätt att vägra vittna koncentreras till rättegångsbalkens 17 kap. I kapitlet bestäms det om tystnadsplikt i domstolen som hänför sig till statens säkerhet, domstolarna, medlarna och en persons tjänst. Ett rättsligt biträde, en yrkesutbildad person inom hälso- och sjukvården och en präst i ett registrerat religionssamfund är i allmänhet skyldiga att hemlighålla uppgifter som de fått genom sin ställning. Enligt förslaget har en parts närmaste släktingar samt make eller sambo eller någon som annars har en särskilt nära relation till parten rätt att vägra vittna. Om denna person är målsägande i ett brottmål och ska höras som vittne, har han eller hon dock inte rätt att vägra vittna i ett mål där åklagaren utför åtal för ett brott som hör under allmänt åtal. Detta utgör även ett undantag från rätten för var och en att inte medverka till utredningen av en närståendes skuld. Alla har dock rätt att vägra vittna mot sig själva. Tystnadsrätten gäller även affärs- och yrkeshemligheter samt uppgifter som omfattas av källskydd. Det föreslås att en videobandad berättelse som en målsägande i ett brott som gäller våldtäkt eller tvingande eller utnyttjande har avgett vid förundersökningen ska få användas som bevis, om den åtalades rätt till motförhör har garanterats vid förundersökningen. 17
18 Det föreskrivs om ett uttryckligt förbud mot att utnyttja bevis som fåtts genom tortyr. Ett bevis som har fåtts på något annat lagstridigt sätt ska inte få utnyttjas, om det finns vägande skäl för det med beaktande av ärendets natur, det sätt på vilket bevisningen skaffades, bevisningens betydelse för avgörandet av målet och övriga omständigheter. Om någon i något annat myndighetsförfarande än ett brottmål har avgett en utsaga eller överlämnat ett föremål som bevis vid hot om straff eller användning av tvångsmedel, får utsagan eller föremålet inte utnyttjas som bevis i ett brottmål, om förfarandena har ett sakligt och tidsmässigt samband med varandra. I 17 kap. i rättegångsbalken föreslås det bestämmelser om olika bevismedel såsom förhör av en part, vittnen, sakkunniga, handlingar och syn. Möjligheten att höra en part under sanningsförsäkran slopas. Det föreslås bli möjligt att vittna anonymt. I lagen om rättegång i brottmål föreskrivs det att domstolen kan bevilja ett vittne anonymitet genom ett särskilt förfarande, om det föreskrivna maximistraffet för brottet är fängelse i minst åtta år och förfarandet är nödvändigt för att skydda vittnet eller en närstående till honom eller henne för ett allvarligt hot mot liv eller hälsa. Anonymiteten kan hävas genom domstolens beslut, om vittnet har gjort sig skyldigt till ett brott när han eller hon avgav sin berättelse. I 17 kap. i rättegångsbalken föreslås det också bestämmelser om kallelser, om bevisningsförfarandet vid huvudförhandlingen och utom denna, om bevisning till framtida säkerhet, om tvångsmedel, ersättningar och arvoden som hänför sig till bevisningen samt om sökande av ändring i ett avgörande som gäller bevisning. I propositionen föreslås det att målsägandens primära åtalsrätt för falsk angivelse slopas, varvid målsäganden har sekundär åtalsrätt i fråga om samtliga brott. I propositionen ingår dessutom förslag till ändring av 30 andra lagar. De föreslagna lagarna avses träda i kraft den 1 oktober
19 YLEISPERUSTELUT 1 Johdanto Oikeudenkäymiskaaren (OK) 17 luku on tärkein ja 75 pykälällään laajin todistelua koskeva kansallinen säännöstö. Nykymuotoinen oikeudenkäymiskaaren 17 luku tuli voimaan vuoden 1949 alusta lukien (L 571/1948). Laissa omaksuttiin jo oikeuskäytännössä sijaa saanut vapaa todistusteoria (vapaa todistelu, vapaa todisteiden harkinta), kun edelliset vuoden 1734 lain todistelusäännökset rakentuivat legaaliselle eli lakisääntöiselle todistusteorialle (esim. kaksi todistajaa täysi näyttö, yksi todistaja puoli näyttöä). Luvun säännökset koskevat lähtökohtaisesti todistelua yleisissä tuomioistuimissa (käräjäoikeudet, hovioikeudet ja korkein oikeus) riita- ja rikosasioissa, mutta asiallisesti ne ovat suurelta osin todistelua koskevat yleissäännökset, koska viittaussäännösten nojalla niitä sovelletaan laajasti myös muissa tuomioistuimissa sekä joiltain osin rikosten esitutkinnassa. Tässä esityksessä pidetään silmällä vuonna 2011 säädettyjä esitutkintalakia (805/2011) ja pakkokeinolakia (806/2011), jotka tulevat voimaan vuoden 2014 alusta. Oikeudenkäymiskaaren 17 lukua on muutettu useaan otteeseen sen voimaantulon jälkeen. Muutoksia on tuonut muassaan erityisesti riita-asioiden oikeudenkäyntimenettelyä koskevien säännösten uudistaminen vuonna 1991 (L:ssa 1052/1991) osana käräjäoikeusuudistusta ja rikosprosessiuudistus vuonna 1997 (L:ssa 690/1997). Vaikka nämä oikeudenkäymiskaaren 17 luvun muutokset olivat varsin laajoja, ne olivat lähinnä tarkistuksia seurauksena siirtymisestä ns. suullis-pöytäkirjallisesta menettelystä keskitettyyn, välittömään ja suulliseen oikeudenkäyntiin. Lisäksi lukua on muutettu vuonna 2003 (L:ssa 369/2003), jolloin säädettiin eräistä todistajan ja asianomistajan asemaa turvaavista keinoista, ja vuonna 2006 rikosprosessin tarkistamisen yhteydessä (L:ssa 244/2006), jonka huomionarvoisin muutos on mielentilatutkimusta koskevien säännösten uudistaminen. Sääntelyn perusteet ovat siten edelleen vuoden 1948 muodossa. Oikeudenkäymiskaaren 17 luvun ohella myös oikeudenkäymiskaaren muihin lukuihin sisältyy joitain todistelumenettelyä koskevia säännöksiä (esim. OK 6:8 ja 26:24a). Oikeudenkäynnistä rikosasioissa annetussa laissa (689/1997; ROL) on joitain säännöksiä menettelystä todistelussa (esim. ROL 6:7.2 ja 6:8). Muissa laeissa on jonkin verran todistelua yleisissä tuomioistuimissa koskevia erityissäännöksiä. Viimeisen noin 25 vuoden aikana on oikeudenkäyntiä koskevat säännökset uudistettu kattavasti. Oikeudenkäymiskaaren 17 luku on viimeinen uudistamatta oleva suurempi ja 19
20 käytännön kannalta tärkeä kokonaisuus, kun oikeudenkäymiskaaren 17 luvun systemaattista kokonaisuudistusta ei siis ole tehty vuoden 1948 jälkeen. Prosessuaalisten säännösten ulkopuolella huomionarvoinen on rikoslain (39/1889) 15 luku, jossa säädetään oikeudenhoitoon kohdistuvista rikoksista. Useilla luvun rangaistussäännöksillä pyritään turvaamaan oikeudenkäynnissä tai muussa viranomaisessa esitettävän todistelun totuudenmukaisuutta ja täydellisyyttä. Luvussa säädetään rangaistus perättömästä lausumasta (RL 15:1 5, 12 13), väärästä ilmiannosta (RL 15:6), todistusaineiston vääristelemisestä (RL 15:7-8) ja oikeudenkäytössä kuultavan uhkaamisesta (RL 15:9). Näistä erityisesti perätöntä lausumaa tuomioistuimessa koskevilla rangaistussäännöksillä on kiinteä yhteys oikeudenkäymiskaaren 17 luvun säännöksiin. Oikeudenkäymiskaaren 17 lukua sovelletaan viittaussäännösten perusteella myös hallintotuomioistuimissa (hallintolainkäyttölaki, 586/1996, jossa on lisäksi erityisesti 7 luvussa mutta muuallakin omia todistelusäännöksiä) ja erityistuomioistuimissa (L valtakunnanoikeudesta ja ministerivastuuasioiden käsittelystä 11, 196/2001, L työtuomioistuimesta 38, 646/1974, L eräiden markkinaoikeudellisten asioiden käsittelystä 16, 1528/2001, ja vakuutusoikeuslaki 16, 132/2003, viimeksi mainittu viittauksin hallintolainkäyttölakiin). Näitä ei esityksessä lähemmin käsitellä. 20
21 2 Nykytila 2.1 Lainsäädäntö ja käytäntö Todistelusta yleensä Todistelu voidaan luonnehtia oikeudenkäynnin osaksi, jossa esitetään selvitystä niistä tosiseikoista, joiden perusteella asia ratkaistaan, sekä harvemmin myös kokemussäännöistä. Oikeudenkäynnin vireillepanoasiakirjassa eli haastehakemuksessa tai hakemuksessa on ilmoitettava, mitä todisteita kantaja haluaa kanteen, hakemuksensa tai syytteensä tueksi esittää ja mitä hän haluaa kullakin todisteella näyttää eli todistusteeman (OK 5:2 ja 8:2 sekä ROL 5:2 ja 7:2). Vastaaja tai muu vastapuoli voi häneltä pyydettävässä vastauksessa ilmoittaa vastaavasti todisteet ja todistusteemat (OK 5:10 ja 8:6 sekä ROL 5:9 ja 7:7). Valmistelussa asia voidaan ratkaista riita-asiassa muodollisella perusteella vastaajan passiivisuuden vuoksi (OK 5:13). Tällaisessa asiassa ja asianomistajan ajamassa rikosasiassa kanne voidaan myös hylätä selvästi perusteettomana (OK 5:6 ja ROL 7:5). Valmistelun päätehtävänä on kuitenkin selvittää ja mahdollisesti rajata tai rikastaa asiassa esitettävää oikeudenkäyntiaineistoa, mukaan lukien todisteet ja todistusteemat, pääkäsittelyn keskityksen turvaamiseksi. Myös rikosasioiden esitutkinnassa asia on valmisteltava niin, että todistelu voidaan ottaa pääkäsittelyssä vastaa yhdellä kertaa (esitutkintalain 1 luvun 2 ). Esitutkinnassa muun muassa selvitetään, mitä asiassa on tapahtunut, ja kerätään todisteet tarvittaessa pakkokeinoja käyttämällä. Riitainenkin riita-asia voidaan ratkaista asianosaisten suostumuksin pääkäsittelyä toimittamatta, jos asian laatu ei edellytä sen toimittamista (OK 5:27a). Tämä mahdollisuus edellyttää, ettei ole tarvetta ottaa vastaan suullista näyttöä, mutta kirjallisten todisteet voidaan ottaa huomioon (HE 32/2001 vp s. 54). Myös tietyt rikosasiat voidaan ratkaista kirjallisessa menettelyssä pääkäsittelyä toimittamatta, jolloin vastaanotettava näyttö koostuu asiakirjatodisteista sekä kirjallisessa muodossa olevista asianosaisen ja todistajan sekä mahdollisesti muun kuultavan kertomuksista (ROL 5 a luku). Pääsäännön mukaan todisteet otetaan vastaan pääkäsittelyssä, joka on suullinen, välitön ja keskitetty. Todistelun jälkeen asianosaiset voivat loppulausunnoissaan esittää käsityksensä esitetystä todistelusta. Tämän jälkeen asian käsittely loppuu ja tuomioistuin ryhtyy harkitsemaan ratkaisuaan. Pääkäsittelyn ulkopuolella voidaan ottaa todistelua vastaan vain tietyin edellytyksin, kuten jos todistelua ei voida ottaa vastaan uudestaan tai se olisi kohtuuttoman hankalaa (OK 17:8a, ROL 5:4). Pääkäsittelyn ulkopuolella vastaanotettu todistelu on pääsäännön mukaan otettava vastaan uudelleen pääkäsittelyssä (OK 17:8e). 21
22 2.1.2 Yleisiä säännöksiä Oikeudenkäymiskaaren todistelua koskeva 17 luku jakautuu kuuteen alajaksoon. Ensimmäinen on otsikoitu todistelusta yleensä, kun taas muut alajaksot koskevat eri todistuskeinoja: kirjalliset todisteet, todistajat, asiantuntijat, katselmus ja asianosaisen kuulustelu. Nämä voidaan ryhmitellä ensinnäkin henkilötodisteluun tai henkilöllisiin todistuskeinoihin, joita ovat asianosaiset, todistajat ja asiantuntijat. Muut kuuluvat ns. reaalitodisteisiin eli reaalisiin todistuskeinoihin. Todistelumenettelystä ei ole omaa jaksoaan, vaan näitä kysymyksiä käsitellään kussakin todistelukeinoja koskevassa alajaksossa. Tuomioistuin arvioi vapaasti todisteiden näyttöarvon, jollei todisteen todistusvoimasta ole erikseen säädetty (OK 17:2). Todistusharkintaan liittyy todisteen näyttöarvon määrittämisen lisäksi kysymys siitä, onko asianosainen esittänyt seikasta niin vahvaa näyttöä, että se voidaan asettaa tuomion perustaksi, eli onko toisin sanoen näyttökynnys ylittynyt. Tähän liittyy edelleen kysymys todistustaakasta eli siitä, kumman asianosaisen tulee esittää seikasta vaadittu näyttö ja, jos näin ei ole tehty, kuka kärsii haitalliset seuraukset tarvittavan näytön puuttumisesta. Riita-asioissa kantajan tulee näyttää toteen ne seikat, jotka tukevat kannetta. Jos vastaaja vetoaa johonkin seikkaan, hänen tulee vastaavasti näyttää ne toteen. Tosin käytännössä todistustaakka ei aina jakaudu näin. Rikosasioissa todistustaakka on kantajalla (OK 17:1). Todistustaakkasääntely koskee kanteen kannalta välittömästi relevantteja seikkoja (oikeustosiseikka), kuten esimerkiksi sitä, onko henkilö maksanut hänelle annetun velan takaisin tai onko pahoinpidellyt toista nyrkiniskulla. Välillisesti relevanttia seikkaa (todistustosiseikkaa) ei suoranaisesti näytetä toteen, sillä kysymys on todisteesta, jonka perusteella tehdään päätelmiä todistusteemana olevan relevantin seikan olemassaolosta. Kysymys voi olla esimerkiksi velkojan antamasta kuitista tai silminnäkijätodistajan lausumasta. Lisäksi on ns. aputosiseikkoja, jotka eivät välittömästi todista teemasta, mutta joilla on merkitystä arvioitaessa todisteen näyttöarvoa. Kysymys voi olla esimerkiksi siitä, kuinka kaukana todistaja oli pahoinpitelypaikalta. Tietyissä tapauksissa todistelua ei tarvitse esittää. Yleisesti tunnetusta eli ns. notorisesta seikasta näyttö ei ole tarpeen, kuten ei myöskään seikasta, jonka tuomioistuin viran puolesta tietää (ns. tuomioistuinnotorisuus; OK 17:3.1). Riita-asiassa, jossa sovinto on sallittu, tunnustettu seikka asetetaan tuomion perustaksi (OK 17:4.1). Tunnustuksella tarkoitetaan asianosaisen selitystä siitä, että hänelle epäedullinen seikka on tosi. Jossain määrin samantyyppinen määräämistoimi on kanteen myöntäminen, jolla tarkoitetaan asianosaisen ilmoitusta, että kanne voidaan hyväksyä. Riita-asiassa, jossa sovinto on sallittu, kanne hyväksytään tällä muodollisella perusteella. Kanteen myöntämisen kääntöpuoli on kanteesta luopuminen, jolloin asianosainen ilmoittaa, että kanne voidaan hylätä. Mainitussa riita-asiassa asia ratkaistaan kanne hylkäämällä tällä perusteella. Jos tunnustus annetaan rikosasiassa tai riita-asiassa, jossa sovinto ei ole sallittu, tunnustuksella on merkitystä todisteena. Näin on asianlaita myös silloin, kun riita-asiassa, jossa sovinto on sallittu, annettu tunnustus peruutetaan (OK 17:4). Tunnustuksella on usein hyvin korkea näyttöarvo ja se saattaa riittää yksinäänkin näyttökynnyksen ylittymiseen riita-asioissa, joissa sovinto ei ole sallittu, ja lievissä rikosasioissa. 22
23 Näyttö kohdistuu asian kannalta merkitykselliseen tosiseikkaan tai kokemussääntöön, jolla tarkoitetaan yleisiä ilmiöiden välisiä riippuvuussuhteita. Esimerkiksi yleisen elämänkokemuksen mukaan velkoja ei anna kuittia ennen kuin velka on tosiasiassa maksettu. Sitä vastoin oikeuskysymykset eivät voi olla vastaavanlaisen näytön kohteena. Näyttö siitä, mitä laissa säädetään, ei ole tarpeen. Tuomioistuin on velvollinen tuntemaan kotimaisen lainsäädännön. Asianosaista voidaan kuitenkin kehottaa esittämään selvitystä, jos asiassa tulee sovellettavaksi ulkomaan laki, jota tuomioistuin ei tunne (OK 17:3.2). Tuomioistuin voi ottaa todisteena huomioon myös asianosaisen käyttäytymisen esimerkiksi silloin, kun jää ilman pätevää syytä saapumatta tuomioistuimeen tai kun asianosainen ei suostu vastaamaan kysymykseen (OK 17:5). Kun kuitenkin rikosasian vastaajalla ei ole velvollisuutta myötävaikuttaa oman syyllisyytensä selvittämiseen (ns. itsekriminointisuoja), vain poikkeuksellisesti voidaan vaikeneminen lukea hänen vahingokseen. Lähtökohtana on, että asianosainen esittää asiassa tarvittavan näytön. Tuomioistuin voi kuitenkin eräin asianomistajarikoksia koskeviin rikosasioihin ja riita-asioihin, joissa sovinto on sallittu, liittyvin poikkeuksin hankkia lisänäyttöä omasta aloitteestaan (OK 17:8). Käytännössä tuomioistuimet hankkivat oma-aloitteisesti harvoin lisänäyttöä. Riita-asioissa, joissa sovinto on sallittu, tuomioistuimen aktiivisuus on erityisen harvinaista. Tuomioistuin voi viitata mahdolliseen lisänäyttöön ja jättää asianosaisen harkittavaksi, haluaako hän sellaista hankkia. Oikeuskäytännössä ei ole kuitenkaan hyväksytty sitä, että tuomioistuin hankkisi lisänäyttöä syytteen tueksi (KKO 1995:44 ja KKO 1996:133). Vapaasta todistelun lähtökohdasta huolimatta tuomioistuimen pitää evätä asianosaisen tarjoama todistelu, jos se koskee asiaan vaikuttamatonta seikkaa tai jos näyttö on saatavilla huomattavasti vähemmällä vaivalla tai vähemmillä kustannuksilla toisella tavalla (OK 17:7) Kirjallinen todiste Kirjallisen todisteen toimiminen näyttönä, liittyy siihen sisältyvään sanalliseen viestiin eli kirjoituksen sisältöön. Kirjallisia todisteita voivat olla asiakirjojen lisäksi myös modernimmat elektroniset tallennusalustat. Myöskään käytetyllä kielellä ei ole merkitystä. Sitä vastoin varsinaisia kirjallisia todisteita eivät ole esimerkiksi todistajien esitutkintapöytäkirjaan tallennetut kertomukset, jotka voidaan luonnehtia kirjallisessa muodossa oleviksi henkilötodisteiksi. Jos taas asiakirjaa käytetään todisteena esimerkiksi sen selvittämiseksi, minkälaisella tulostimella siinä oleva kirjoitus on tehty, asiakirja on tällöin katselmuskohde. Kirjallinen todiste tulee esittää alkuperäisenä, jollei tuomioistuin tyydy jäljennökseen (OK 17:11b). Käytännössä kuitenkin jäljennösten korkean laadun vuoksi tuomioistuimet säännönmukaisesti tyytyvät jäljennöksiin, jollei asiakirjan hallussapitämiseen liittyvä oikeus tai muu syy vaadi alkuperäisen asiakirjan esittämistä. Jos asiakirjaan sisältyy 23